Tobgay sluttet i departementet i februar 2007, og i mars samme år var han en av stifterne til Folkets demokratiske parti. Bhutan var på denne tiden inne i en demkratiseringsprosess og det første frie valget ble avholdt i mars 2008. Hans parti fikk bare to plasser i nasjonalforsamlingen hvorav den ene gikk til Tobgay. I 2009 trakk Sangay Ngedup seg som partileder og Tobgay overtok ledervervet. I 2013 fikk Folkets demokratiske parti rent flertall med 32 av 47 plasser i nasjonalforsamlingen. Tobgay ble valgt til statsminister.